Naujamiesčio tiltas

Naujamiesčio tiltas – kelių transporto tiltas per Nevėžį, stovintis Panevėžio rajone, Naujamiesčio pakraštyje, Upytės gatvės tęsinyje. Keliu  jungia miestelį ir Naujamiesčio kaimą. Tilto prieigose, priešingame krante nuo miestelio, pastatyta lankytino objekto nuoroda „Naujamiesčio karaimų kapinės, 0,6 km“.

 Istorija 

Tarp žymesnių medinių tiltų pastatytų tarpukario antrajame dešimtmetyje Panevėžio apskrityje nurodomas Naujamiesčio tiltas.Petras Juknevičius. Iš Panevėžio apskrities savivaldybės veiklos 1918–1940 metais paneveziomuziejus.lt p. 99 Hidrologo Stepono Kolupailos tarpukario Nevėžio upės tyrinėjimuose prie Naujamiesčio paminėtas šešių angų medinis tiltas. Steponas Kolupaila. Nevėžis. 32. Nevėžio tiltai upese.lt  Jo ilgis buvo 38,0 m, plotis 4,5 m. Laikėsi atremtas ant ožių, visai menkas, potvynio metu apsemiamas. Siekiant išlaikyti tiltą stabilų, kad jo nenuneštų pakilęs vanduo, buvo apkraunamas akmenimis. 

Apie blogą medinį tiltą Naujamiestyje 1930 m. rugsėjo 20 d. Panevėžio apskrities valdybą informavo miškų urėdas, Naujamiesčio valsčiaus viršaitis A. Urbšys, prašę skubiai taisyti šį tiltą. 1931 m. birželį komisija, kurioje buvo ir apskrities inžinierius K. Germanas, apžiūrėjo suremontuotą tiltą, nusprendė atliktus darbus priimti, sumokėti rangovui Vladui Audickui 236 litus, nurašyti į išlaidas 21 kg vinių.„Lietuvos valsčių“ serija. Naujamiestis. Keliai ir tiltai versme.lt p. 107, 592, 533 

Pokario laikotarpiu senasis medinis tiltas per Nevėžį buvo pakeistas betoniniu. Statant naują tiltą, upės vaga nukreipta link miestelio, ištiesintas upės vingis, kad būtų galima patogiai privažiuoti, iš abiejų pusių sukastas iki 5 m aukščio pylimas. Naujasis kelias kirto kalvelę,
kur XVI a. buvo laidojami mirusieji.

Šiuolaikinis tiltas aukštai iškeltas virš upės slėnio, trijų angų. Jis su dviem šalitilčiais pėstiesiems ir dviratininkams, metaliniais turėklais. Statinys gežbetoninis, perdenginys sudėtas iš sijų. Krantuose atremtas į užpiltinius ramtus, upės vagoje – į dvi vienstulpes monolitines kolonas su kintamo skerspjūvio rygeliais.

 Šaltiniai  

 Nuorodos 

 Sąrašas:Tiltai per Nevėžį
 Panevėžio krašto tiltai paneveziokrastas.pavb.lt
 Tilto per Nevėžį statyba Naujamiestyje apie 1970-1980 m. miestai.net

Kategorija:Panevėžio rajono tiltai
Kategorija:Tiltai per Nevėžį
Kategorija:Lietuvos sijiniai tiltai
Kategorija:Naujamiestis